Document ID: 31989R2712

KOMISJONI MÄÄRUS (EMÜ) nr 2712/89,
7. september 1989,
millega muudetakse määrust (EMÜ) nr 1432/88, millega sätestatakse ühisvastutusmaksu üksikasjalikud rakenduseeskirjad teraviljasektoris
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta,1 viimati muudetud määrusega (EMÜ) nr 1834/89, eriti selle artikli 4 lõiget 5 ja artikli 4b lõiget 5,
võttes arvesse nõukogu 11. juuni 1985. aasta määrust (EMÜ) nr 1676/85 ühise põllumajanduspoliitika raames kohaldatava arvestusühiku väärtuse ja ümberarvestuskursside kohta,3 viimati muudetud määrusega (EMÜ) nr 1636/87,4 eriti selle artikli 5 lõiget 3,
ning arvestades, et:
komisjoni määruse (EMÜ) nr 1432/885 (viimati muudetud määrusega (EMÜ) nr 3858/88) 6 artiklis 1 osutatud ühisvastutusmaksude ümberarvestamine omavääringusse selle maksu kogumise ajal kehtiva põllumajandusliku ümberarvestuskursi alusel võib põhjustada haldusraskusi, kui majandusaasta kestel muudetakse kurssi; lihtsuse huvides tuleks kõikide ühe konkreetse majandusaasta piires tehtavate ühisvastutusmaksudega seotud tehingute korral kasutada ühtset põllumajanduslikku ümberarvestuskurssi; tuleks kasutada jooksva majandusaasta 1. juulil kehtivat kurssi;
määruse (EMÜ) nr 1432/88 artikli 3 lõike 2 teises lõigus sätestatakse, et liikmesriigid võivad enne majandusaasta algust ette näha, et määruse (EMÜ) nr 2727/75 artiklis 4b osutatud täiendava ühisvastutusmaksu tagasimaksed teeb sama majandusüksus, kes maksu vastu võttis; selle võimaluse kasutamine peab olema lubatud tingimusel, et asjaomaseid majandusüksusi teavitatakse sellest õigel ajal;
ühtlustamise huvides peaks asjaomastelt majandusüksustelt nõudma, et nad järgiksid ühtesid ja samu tähtaegu nii täiendava ühisvastutusmaksu tagasimaksete tegemisel huvitatud isikutele kui ka maksete tegemisel pädevatele asutustele;
kehtiva ühisvastutusmaksukorraga seotud kogemused näitavad vajadust asjakohaste sätete järele, mida kohaldada selle maksu maksmise eeskirjade eiramise korral, et vältida tulu saamist maksega viivitamisest;
teraviljaturu korralduskomitee ei ole oma eesistuja määratud ajavahemiku jooksul arvamust esitanud,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 1432/88 muudetakse järgmiselt.
1. Artikli 2 lõiked 1 ja 2 asendatakse järgmisega:
"1. Käesoleva määruse kohaldamisel tuleb artiklis 1 ette nähtud ühisvastutusmaks maksta:
- tarnimise ajal, artikli 1 lõike 2 esimeses lõigus osutatud turuleviimise korral samas liikmesriigis,
- ühenduse tollipiirkonnast välja eksportimise deklaratsiooni heakskiitmise või teise liikmesriiki saatmise ajal, juhul kui eksportijaks või saatjaks on tootja,
- laotunnistuse heakskiitmise ajal artikli 1 lõike 2 teises lõigus osutatud juhul.
Teises taandes osutatud teise liikmesriiki saatmise deklaratsiooni korral käsitatakse Beneluxi ühe liikmesriigina.
2. Määruse (EMÜ) nr 1676/85 artiklis 5 kirjeldatud rakendusjuhtudel, mis on seotud artiklis 1 ette nähtud ühisvastutusmaksuga, loetakse maksukohustuse tekkimise momendiks asjaomase majandusaasta 1 juuli."
2. Artikli 3 lõike 2 teise lõigu esimeses lauses kustutatakse sõnad "enne majandusaasta algust".
3. Artikli 3 lõikes 4 asendatakse sõna "kehtiv" sõnaga "kohaldatud".
4. Artikli 4 lõike 1 kolmandas lõigus asendatakse sõnad "viieteistkümnes päev" sõnadega "kolmekümnes päev".
5. Artiklisse 4 lisatakse lõige 4 järgmises sõnastuses:
"4. Igasuguse kindlaksmääratud tähtaega ületava makseviivituse korral tuleb asjaomasel majandusüksusel maksta jääksummalt viivist, mida arvutatakse kogu viivitatud perioodilt asjaomase liikmesriigi poolt kehtestatud määra alusel. See viivisemäär ei või olla väiksem kui II lisas osutatud intressi viitemäär, mis kehtib asjaomases liikmesriigis eespool nimetatud tähtaja viimasel päeval, suurendatud ühe protsendipunkti võrra. Liikmesriigid võivad loobuda viivise nõudmisest, kui selle kogusumma ei ületa 20 eküüd."
6. Käesoleva määruse juurde kuuluv lisa lisatakse II lisana ja olemasolev lisa jääb I lisaks.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. september 1989

Labels: 3
17
6